Page:An Australian language as spoken by the Awabakal.djvu/446

 126 AX AUSTRALIAN LANGUAGE.

A ! Pirriwul, potokulleabi willing emmoumba wiyelli ko, ngatun wiyennun wal kiirraka ko emmoumba ko murrorong ngiroumba.

Eloi to noa pitul noa kowwol kore ngukulla ta noa wakol bota yinal ngikoumba ngaliko yantin to ba, iigurran ngikoung kin, keawai wal bara tetti kunnun kulla wal yanti katai moron barun ba kakillinun.

Murrorong ta bai'a minki kan marai kakulla barun ba kuttan Pirriwul kaba moroko koba.

Murrorong ta bara wari kan yarakai umulli ta barun ba.

Wiyan bang ngiroung, Jesu nung, yarakai umulli ta emmo- umba ngatun keawai wal bangyuropa korien emmoumba yarakai; ngiakai Aval bang wiyennun yarakai umulli ta emmoumba Pirri- wulla ; ngatun bi warika yarakai umulli ta birung emmoumba.

Wiyennun ngeen ba, keawai wal yarakai korien ngeen ba, nakoiyan ngaiya ngeen bo. Wonto ba ngeen wiyennun ba yara- kai ta ngearun ba, murroi'ong ko tuloa ko Eloi to wai'ikulli ko yarakai umulli ta ngearun ba, ngatun murrorong kakili ko ngearun

A ! Eloi kaiyu kan, Biyungbai ngearun ba Pirriwul koba Jesu koba, ngintoa umullikan yantin koba, ngintoa ta wiyelli kan to Pirriwullo yantin kore koba ko ; wiyan ngeen ngatun minki lang kuttan ngeen ngali tin ngearun ba kauwullin yarakai tin, ngatun yarakai umulli tin ngeen yantin ta birung purreung ka birung, kauwullan yarakai umullalla kotuUi ta, ngatun wiyelli ta, ngatun umulli ta ngearun ba ko, ngiroung Pirriwul yirriyirri kan kin bukka-pai-ya bin kauwul ngeen kakilli ko ngiroung kauwa yuna bo ta kakilli ko, minki kauwal kuttan ngeen, ngali tin yarakai umuili tin ngearun ba tin, ngatun yarakai kotelli tin ngearun ba tin.

Ella Jesu, ngurrulla bi tia yarakai bang kuttan yakita kinta lang bang kuttan, ngali tin ngiroung kin ; bukka ban kora bi tia, warikulla bi yantin yarakai umullita emmoumba ; wommunbi yikora bi tia koiyun kolang, mara bi tia marai emmoumba tetti bungngunnun ngiya bang ba ; waita wauwil koa bang mikan kolang ngiroung kai kolang moroko kolang wokka kolang ; minki bo ta wal V^^'^g? kauwa, yuna bo ta, ngali tin kauwul kauwul yarakai tin umulli tin emmoumba tin, umulla bi tia mun-ong ka- killi ko pittul kauwil koa bi tia yarakai kan, warikulla bi yantin yarakai umulli ta emmoumba. Jesu wiyella binung Biyungbai nung ngearun ba moroko ko ba bukka katea kun koa noa tia tetti bungngunnun ngiya bang ba ; ngintoa, Jesu, Pirriwul ta yantin ko ba kore koba, umulla bi tia wirrobulli kan kakilli ko ngiroUmba ko ; ngurrulla bi tia wiyeli ta emmoumba, yakita kulla bi murrorong ta kuttan.

Biyung bai ngearun ba moroko ka la wokka koba ngurrur- rurmulla bi tia, bukka ban kora bi tia ngiroumba kin yinallin Jesu tin naki yikora bi tia yantin yarakai umulli ta kauwul emmoumba.

�� �